Hou jou kinders veilig | Netwerk24
Gerugte op sosiale media oor kinderhandel het ouers op hol.
"Drie van die kinders is ontvoer, seksueel aangerand en "terugbesorg". Een van die leerders is verlede Donder­dag ontvoer en dood gevind. Ons het 'n vergadering met die polisie belê. Dit is noodsaaklik dat ons weet of daar op enige manier 'n verbintenis tussen die voorvalle is," het Shelver gesê.
Hier volg die SAPD se wenke oor hoe om jou kind(ers) veilig te hou:
. Baie voorvalle vind plaas terwyl kinders buite speel en ouers is binne. Dus moet jy altyd bewus wees van jou kinders se blyplek en verseker dat daar altyd toesig is.
. Wees bewus van jou kind se selfoonkontakte. Weet met wie hulle kommunikeer.
. Doen 'n agtergrondondersoek op die persone wat jy indiens neem om na jou kind te kyk. Maak seker die dagsorgsentrums waarheen jou kind gaan, geregistreer is.
. As jy nie jou kinders by die skool kan gaan haal nie, maak seker die onderwysers is bewus van die persoon wat hulle by die skool gaan kry.
. As jou kind deur 'n familielid seksuele misbruik word, meld dit dadelik by die polisie aan en kry professionele hulp.
. Kinders moet altyd eerlik teenoor hul ouers wees.
. Ouers moet hul kinders inlig oor die verskillende soorte mishandelings en hulle beskerm.
. Om enige misdaad teen kinders aan te meld bel jou naaste polisiekantoor of Paarl FCS by 021 872 3546.